9.3.2005 Den Europæiske Unions Tidende L 62/21 RÅDETS BESLUTNING af 5. juli 2004 om et uforholdsmæssigt stort underskud i Malta (2005/186/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 104, stk. 6, under henvisning til henstilling fra Kommissionen under henvisning til Maltas bemærkninger, og ud fra følgende betragtninger: (1) I henhold til traktatens artikel 104 skal medlemsstaterne undgå uforholdsmæssigt store offentlige underskud. Det gælder også for medlemsstater med dispensation, herunder alle de lande, der blev optaget i Den Europæ- iske Union den 1. maj 2004. Stabilitets- og vækstpagten er baseret på målsætningen om sunde offentlige finanser som et middel til at styrke forudsætningerne for prisstabilitet og en stærk og vedblivende vækst, som fører til øget beskæftigelse. Det fastsættes i proceduren i forbindelse med uforholds- mæssigt store underskud efter artikel 104, at der vedtages en beslutning om, hvorvidt der foreligger et uforholds- mæssigt stort underskud, og protokollen om proceduren i forbindelse med uforholdsmæssigt store underskud, der er knyttet som bilag til traktaten, indeholder yderligere bestemmelser om gennemførelsen af proceduren i forbin- delse med uforholdsmæssigt store underskud. Rådets forordning (EF) nr. 3605/93 af 22. november 1993 om gennemførelse af den protokol om proceduren i forbin- delse med uforholdsmæssigt store underskud, der er knyttet som bilag til traktaten om oprettelse af Det Euro- pæiske Fællesskab (1), indeholder detaljerede regler og definitioner med henblik på anvendelsen af bestemmel- serne i denne protokol. Traktatens artikel 104, stk. 5, fastsætter, at Kommissi- onen skal afgive en udtalelse til Rådet, hvis den finder, at der er eller kan opstå et uforholdsmæssigt stort under- skud i en medlemsstat. Efter at have undersøgt alle de relevante faktorer, der tages hensyn til i Kommissionens rapport i henhold til artikel 104, stk. 3, og med henvis- ning til Det Økonomiske og Finansielle Udvalgs udtalelse i henhold til artikel 104, stk. 4, konkluderede Kommis- sionen i sin udtalelse af 24. juni 2004, at der forelå et uforholdsmæssigt stort underskud i Malta. Traktatens artikel 104, stk. 6, fastsætter, at Rådet bør tage hensyn til de bemærkninger, som den pågældende medlemsstat måtte ønske at fremsætte, inden det efter en generel vurdering fastslår, om der foreligger et uforholds- mæssigt stort underskud. Den generelle vurdering fører til følgende konklusioner: Det offentlige underskud i Malta udgjorde 9,7 % af BNP i 2003 (hvoraf de 3,2 % af BNP skyldtes en engangsforan- staltning) og lå dermed over traktatens referenceværdi på 3% af BNP. Det offentlige underskuds overskridelse af referenceværdien skyldtes ikke usædvanlige begivenheder uden for de maltesiske myndigheders kontrol eller et alvorligt økonomisk tilbageslag i stabilitets- og vækstpag- tens forstand. Det offentlige underskud vil også ligge over 3% af BNP i 2004. Mere præcist forventes det offentlige underskud ifølge Kommissionens prognoser fra foråret 2004 at udgøre 5,9% af BNP i 2004, mens fremskriv- ningen i Maltas konvergensprogram lyder på et under- skud på 5,2% af BNP. Den offentlige gældskvote, der udgjorde 72,0% i 2003, vil sandsynligvis afvige yderli- gere fra traktatens referenceværdi på 60% af BNP i 2004 VEDTAGET FØLGENDE BESLUTNING: Artikel 1 Det fastslås efter en generel vurdering, at der foreligger et ufor- holdsmæssigt stort underskud i Malta. Artikel 2 Denne beslutning er rettet til Republikken Malta. Udfærdiget i Bruxelles, den 5. juli 2004. På Rådets vegne G. ZALM Formand (1) EFT L 332 af 31.12.1993, s. 7. Senest ændret ved Kommissionens forordning (EF) nr. 351/2002 (EFT L 55 s. 26.2.2002, s. 23).